ஆகத்து 12



நிகழ்வுகள் 
கிமு 30 – மார்க் அந்தோனி போரில் தோல்வியடைந்ததை அடுத்து எகிப்தின் கிளியோபாத்ரா தற்கொலை செய்து கொண்டாள்.
1099 – முதலாம் சிலுவைப் போர்: சிலுவைப் போர்வீரர்கள் பாத்திமக் கலிபகத்தைத் தோற்கடித்தனர்.
1121 – ஜோர்ஜிய இராணுவத்தினர் நான்காம் டேவிட் மன்னர் தலைமையில் செல்யூக்குகளை வென்றனர்.
1323 – சுவீடனுக்கும் நோவ்கோரத் குடியரசுக்கும் இடையில் எல்லை தொடர்பான உடன்பாடு எட்டப்பட்டது./
1492 – கிறித்தோபர் கொலம்பசு புதிய உலகத்திற்கான தனது முதல் பயணத்தின் போது கேனரி தீவுகள் வந்தடைந்தார்.
1499 – வெனிசியர்களுக்கும் உதுமானியர்யர்களுக்கும் இடையில் முதற் போர் இடம்பெற்றது.
1765 – இந்தியத் துணைக்கண்டத்தில் கம்பனி ஆட்சியைக் காலூன்ற வழி வகுக்கப்பட்ட அலகாபாத் ஒப்பந்தம் கையெழுத்திடப்பட்டது.
1812 – இலங்கையில் பாப்திச சபை நிறுவப்பட்டது.
1812 – கொழும்பு நூலகம் அமைக்கப்பட்டது.
1851 – ஐசாக் சிங்கர் தனது தையல் இயந்திரத்துக்கான காப்புரிமத்தைப் பெற்றார்.
1865 – பிரித்தானிய மருத்துவர் ஜோசப் லிஸ்டர் தனது முதலாவது நோய்நுண்மத் தடுப்பு முறை அறுவை சிகிச்சையை மேற்கொண்டார்.
1914 – முதலாம் உலகப் போர்: ஐக்கிய இராச்சியம் ஆத்திரியா-அங்கேரி மீது போர் தொடுத்தது.
1944 – நாட்சி செருமனிப் படைகள் போலந்தில் வோலா என்ற இடத்தில் நடத்திய படுகொலைகள் முடிவுக்கு வந்தன. 40,000 பேர் கொல்லப்பட்டனர்.
1950 – கொரியப் போர்: அமெரிக்க போர்க்கைதிகள் 75 பேர் வடகொரிய இராணுவத்தினரால் கொல்லப்பட்டனர்.
1952 – மாஸ்கோவில் 13 யூத இன அறிவியலாளர்கள், கவிஞர்கள் கொல்லப்பட்டனர்.
1953 – கிரேக்கத்தில் இயோனியத் தீவுகளில் 7.2 அளவு நிலநடுக்கம் ஏற்பட்டதில் 445 முதல் 800 பேர் வரை உயிரிழந்தனர்.
1953 – சோவியத் ஒன்றியம் ஜோ 4 என்ற தனது முதலாவது ஐதரசன் குண்டு சோதனையை நடத்தியது.
1960 – எக்கோ I என்ற நாசாவின் முதலாவது தகவல் தொடர்பு செயற்கைக்கோள் வெற்றிகரமாக ஏவப்பட்டது.
1964 – இனவெறிக் கொள்கை காரணமாக தென்னாபிரிக்கா ஒலிம்பிக்கில் விளையாடத் தடை செய்யப்பட்டது.
1976 – லெபனான் உள்நாட்டுப் போர்: தெல் அல்-சாத்தார் என்ற இடத்தில் 1,000 முதல் 3,500 வரையான பாலத்தீனர்கள் கொல்லப்பட்டனர்.
1977 – இலங்கையில் ஐக்கிய தேசியக் கட்சி ஆட்சிக்கு வந்து ஒரு மாதத்திற்குள் தமிழர்கள் மீது இனப்படுகொலைகள் நடத்தப்பட்டதில் 300 இற்கும் அதிகமானோர் கொல்லப்பட்டனர்.
1981 – ஐபிஎம் தனி மேசைக் கணினி வெளியிடப்பட்டது.
1985 – சப்பானில் விமானம் ஒன்று ஒசுத்தாக்கா மலையில் மோதியதில் 520 பேர் உயிரிழந்தனர்.
1985 – ஈழத் தமிழ்ப் போராளிக் குழுக்களுக்கும் இலங்கை அரசுக்கும் இடையில் 2ம் கட்ட திம்புப் பேச்சுவார்த்தைகள் ஆரம்பமாயின.
1990 – அமெரிக்காவின் தெற்கு டகோட்டாவில் மிகப்பெரியதும், முழுமையானதுமான டைரனொசோரசு என்னும் டைனசோரின் எலும்புக்கூடு கண்டெடுக்கப்பட்டது.
1990 – வீரமுனைப் படுகொலைகள், 1990: அம்பாறை, வீரமுனையில் நானூறுக்கும் மேற்பட்ட தமிழர்கள் படுகொலை செய்யப்பட்டனர்.
2000 – கூர்ஸ்க் என்ற உருசியக் கடற்படை நீர்மூழ்கிக் கப்பல் பயிற்சியின் போது 118 பேருடன் பாரெண்ட்சு கடலில் மூழ்கியது.
2005 – இலங்கைவின் வெளிவிவகார அமைச்சர் லக்சுமன் கதிர்காமர் கொழும்பில் அவரது வீட்டில், நீச்சல் தடாகத்தில் நீராடும் போது சுடப்பட்டு அடுத்த நாள் இறந்தார்.
2005 – மாலை தீவுகளில் அரசுக்கெதிராக கிளர்ச்சி இடம்பெற்றது.
2005 – இலங்கையின் தமிழ் வானொலி, தொலைக்காட்சி அறிவிப்பாளர் ரேலங்கி செல்வராஜா கொலை செய்யப்பட்டார்.
2006 – இலங்கைத் தமிழ் அரசியல் செயற்பாட்டாளர் கேதீஸ் லோகநாதன் கொழும்பில் சுட்டுக் கொல்லப்பட்டார்.
2015 – சீனாவில் தியான்ஜின் மாகாணத்தில் நிகழ்ந்த இரண்டு பெரும் குண்டுவெடிப்புகளில் 173 பேர் உயிரிழந்தனர், 800 பேர் காயமடைந்தனர்.

பிறப்புகள் 

1591 – லுயீஸ் டி மரிலாக், பிறரன்பின் புதல்வியர் துறவற சபையை நிறுவிய கத்தோலிக்கப் புனிதர் (இ. 1660)
1762 – ஐக்கிய இராச்சியத்தின் நான்காம் ஜார்ஜ் (இ. 1830)
1831 – எலனா பிளவாத்ஸ்கி, உருசிய இறையியலாளர் (இ. 1891)
1887 – எர்வின் சுரோடிங்கர், நோபல் பரிசு பெற்ற ஆத்திரிய இயற்பியலாளர் (இ. 1961)
1892 – சீர்காழி இரா. அரங்கநாதன், இந்தியக் கணிதவியலாளர், நூலகவியலாளர் (இ. 1972)
1892 – க. அ. நீலகண்ட சாத்திரி, இந்திய வரலாற்றாளர் (இ. 1975)
1897 – ஆட்டோ சுத்ரூவ, உக்ரேனிய வானியலாளர் (இ. 1963)
1907 – மறை. திருநாவுக்கரசு, தமிழறிஞர், இந்திய விடுதலைப் போராட்ட செயற்பாட்டாளர் (இ. 1983)
1919 – மார்கரெட் பர்பிட்ஜ், ஆங்கிலேய-அமெரிக்க வானியற்பியலாளர்
1919 – விக்கிரம் சாராபாய், இந்திய இயற்பியலாளர் (இ. 1971)
1920 – ப. சிங்காரம், தமிழக எழுத்தாளர் (இ. 1997)
1924 – சியா-உல்-ஹக், பாக்கித்தானின் 6வது அரசுத்தலைவர் (இ. 1988)
1927 – ஏ. திருநாவுக்கரசு, தமிழக எழுத்தாளர்
1928 – தமிழண்ணல், தமிழறிஞர் (இ. 2015)
1930 – ஜார்ஜ் சொரெஸ், அங்கேரிய-அமெரிக்கத் தொழிலதிபர்
1939 – சுசில் கொய்ராலா, நேபாளத்தின் 37வது பிரதமர் (இ. 2016)
1940 – குமார் பொன்னம்பலம், இலங்கைத் தமிழ் அரசியல்வாதி, வழக்கறிஞர் (இ. 2000)
1948 – சித்தராமையா, கருநாடகத்தின் 22வது முதல்வர்
1949 – நரேந்திர சிங் நேகி, உத்தராகண்ட பாடகர்
1952 – சீத்தாராம் யெச்சூரி, இந்திய அரசியல்வாதி
1953 – டிராட்ஸ்கி மருது, தமிழக ஓவியர்
1954 – பிரான்சுவா ஆலந்து, பிரான்சின் 24வது அரசுத்தலைவர்
1956 – சிதத் வெத்தமுனி, இலங்கைத் துடுப்பாளர்
1971 – பீட் சாம்ப்ரஸ், அமெரிக்க டென்னிசு ஆட்டக்காரர்
1990 – மரியோ பலோட்டெலி, இத்தாலிய காற்பந்தாட்ட வீரர்

இறப்புகள் 
கிமு 30 – ஏழாம் கிளியோபாட்ரா, எகிப்திய அரசி (பி. கிமு 69)
1602 – அபுல் ஃபசல், முகலாய வரலாற்றாளர் (பி. 1551)
1638 – ஜோகனஸ் அல்தூசியஸ், செருமானிய மெய்யியலாளர் (பி. 1557)
1827 – வில்லியம் பிளேக், ஆங்கிலேயக் கவிஞர், ஓவியர் (பி. 1757)
1848 – ஜார்ஜ் ஸ்டீபென்சன், ஆங்கிலேய பொறியியலாளர் (பி. 1781)
1900 – ஜேம்சு எட்வார்டு கீலர், அமெரிக்க வானியலாளர் (பி. 1857)
1920 – எர்மேன் சுத்ரூவ, உருசிய வானியலாளர் (பி. 1854)
1941 – வெல்லிங்டன் பிரபு, கனடாவின் 56வது ஆளுநர் (பி. 1866)
1955 – தாமசு மாண், நோபல் பரிசு பெற்ற செருமானிய எழுத்தாளர் (பி. 1875)
1964 – இயான் பிளெமிங், ஆங்கிலேய எழுத்தாளர் (பி. 1908)
1979 – ஏ. வி. மெய்யப்பன், தென்னிந்தியத் திரைப்படத் தயாரிப்பாளர், இயக்குநர் (பி. 1907)
1989 – வில்லியம் ஷாக்லி, நோபல் பரிசு பெற்ற அமெரிக்க இயற்பியலாளர் (பி. 1910)
1996 – விக்தர் அம்பர்த்சுமியான், சியார்ச்சிய-ஆர்மீனிய வானியற்பியலாளர் (பி. 1908)
2005 – ரேலங்கி செல்வராஜா, இலங்கை ஊடகவியலாளர், நடிகை (பி. 1960)
2006 – கேதீஸ் லோகநாதன், இலங்கை அரசியல் செயற்பாட்டாளர், மனித உரிமை ஆர்வலர் (பி. 1952)
2021 – இசுடீவன் வைசுனெர், இசுரேலிய இயற்பியலாளர் (பி. 1942)
2022 – கு. சிவமணி, தமிழக வரலாற்றாளர், எழுத்தாளர், சட்டவறிஞர் (பி. 1932)

சிறப்பு நாள் 
 அனைத்துலக இளையோர் நாள் (ஐநா)
 உலக யானைகள் தினம்
 உலக நூலக தினம்

மேற்கோள்கள்

வெளி இணைப்புகள் 

 
 நியூயார்க் டைம்சு: இன்றைய நாளில்
 

ஆகத்து
ஆண்டின் நாட்கள்